**«Іс –әрекеттегі зерттеу: тәжірибені жетілдірудің тиімді жолы»**

 15.03.19 жыл «Сәкен Сейфуллин атындағы №7 мектеп-гимназиясы" КММ жоспарға сәйкес «Іс –әрекеттегі зерттеу: тәжірибені жетілдірудің тиімді жолы» атты магниттік мектептер арасында НЗМ тәжірибесін тарату семинары болып өтті. Мектеп тренері Исабаева А.Т. және Қашқынбаева Н., Нығанқызы  А. бастамаларымен ұйымдастырылған « LESSON STUDY» -мұғалімдердің кәсіби біліктілігін арттыру және оқыту мен оқуды жетілдіру әдісі» тақырыбындағы   оқыту  семинарлары оқу сабақтарын ұйымдастырудың  тиімді тәсілдерінің бірі екендігін дәлелдеді. *Сондай-ақ Сатыбалдина П.А. «Өз өлкеңді тану-рухани жаңғырудың даңғылы» атты оқыту семинарында оқу сауаттылығы  негізіндегі мәтінмен жұмыс түрлерін ортаға сала отырып, оқушы* құзыреттілігін қалыптастыруда *зерттеу* тәсілдерінің маңыздылғын айғақтай алды. Келесі бөлім  «іс-әрекетті зерттеу», «сабақты зерттеу» әдістерін тәжірибеде қолдану  ашық сабақтар топтамасымен жалғасын тапты. Бастауыш сынып мұғалімі: Тулеубекова Т.М. 2Б сыныбында, қазақ тілі пәні бойынша «Дара және күрделі зат есім», Қазақстан тарихы пәні мұғалімі: Карибжанов Е.Т. 10Ә сыныбында «Ұлы Жібек жолы», қазақ тілі мен әдебиеті пәні мұғалімі: Шарбекова Г.Қ. 6Ә сыныбында «Ұлт мейрамы» тақырыптарында ашық сабақтарын өткізіп кәсіби біліктіліктерін көрсетті. Соңғы бөлімде мектебіміздегі  оқушылар арасындағы желілік қоғамдастық «Мұражай шарайнасы-ғасырлар мұрасы» тақырыбында жоба қорғап,  мұражай тарихына ондағы мәдени мұралардың маңыздылығы мен ерекшеліктеріне тоқталып өтті. (Ерубаева Р.Б. Батталова А.О.) Семинар соңы кері байланыспен жалғасын тауып, маңыздылығы талқыланды. (Ракишева М.А.)

**«Жаңартылған білім берудің мазмұны: жаңашылдыққа бейімделудегі қазақ тілі мен әдебиеті мұғалімінің құзыреттілігі»**

### 2018 жылы 14 желтоқсанда Балқаш қаласының «С.Сейфуллин атындағы № 7 мектеп-гимназия» базасында «Жаңартылған білім берудің мазмұны: жаңашылдыққа бейімделудегі қазақ тілі мен әдебиеті мұғалімінің құзыреттілігі» атты аймақтық семинар өтті.

### Бүгін, яғни 1 қараша күні педагог мамандығының мәртебесін арттыруда, олардың педагогикалық ұстанымы мен тұлғалық әлеуетін көрсетуде және кәсіптік шеберлігін ынталандыруда облыстық "Жыл мұғалімі" байқауының қалалық ІІІ кезеңі өтті. Мектебіміздің бастауыш сынып мұғалімі Исабаева Айман Тұрсымбекқызы өзінің креативтілігін, даралығын, әртістік шеберлігін көрсетіп, және күрделі педагогикалық жағдайды шешуде оңтайлы жол таба біліп, шығармашылықтың шыңынан көрініп, жүлделі ІІІ орынды жеңіп алды.Жеңімпазымызды құттықтаймыз!

### 15 – 20 қазан күндері химия, физика, биология пәндерінің апталығы. Сабақ берген мұғалімдер физика пәнінен Амангелдыева А.С. "Физбой" тақырыбы., химия пәнінен Ракишева А.М. "The strongest poison" сыныптан тыс., география пәнінен "Карта географияның екінші тілі", биология пәнінен Каумбаева С.Ж. "Қоршаған орта және денсаулық", география пәніен Қарақбаева М "Жұлдыздар аренасы", химия пәнінен Ракишева М.А. "21 ғасыр көшбасшысы" 9-10 сыныптар арасында осы тақырыптар бойынша сабақтар болды.

### 9 қазан күні мектебімізде педагог мамандығының мәртебесін арттыруда және кәсіптік шеберлігін ынталандыруда мектепішілік "Жыл мұғалімі" байқауының І кезеңі өтті. Байқау тәртібі бойынша І кезеңде ашық сабақтар өткізілді. Ашық сабақтар мынадай көрсеткіштермен бағаланды: сабақ типінің мақсатқа сәйкестігі және сол мақсатқа жетуде әдістер мен тәсілдерді таңдау негізділігі; мұғалімнің педагогикалық-психологиялық құзіреттілік деңгейі т.б. Аталған талаптар бойынша бастауыш сынып мұғалімі Исабаева А.Т., ағылшын тілі пәні мұғалімі Ихамбаева А., өзін-өзі тану пәні мұғалімі Сағынтай А.Б., химия пәні мұғалімі Ракишева М.А., қазақ тілі мен әдебиеті пәні мұғалімі Саменова А.М., технология пәні мұғалімі Рахымберлина Қ.Р., информатика пәні мұғалімі Ермек А.Т., физика пәні мұғалімі Аманкелдыева А.С. ашық сабақтар өткізіп, идеяларын тәжірибеде іске асыра білді. Байқаудың ІІ кезеңіне жолдама алған мұғалімдерімізге сәттілік тілейміз!

###